钦定古今图书集成/明伦汇编/氏族典/第243卷 > 张岊
## 钦定古今图书集成/明伦汇编/氏族典/第243卷 > 张岊

按《宋史张岊传》：“岊字子云，府州府谷人。以赀为牙将。
有胆略，善骑射。天圣中，元昊犯鄜延，诏麟府进兵。岊
以都教练使从忻继闵破浪黄、党儿两族，射杀数十
人，以功补下班殿侍、三班差使，迁右班殿直，为麟府
州道路巡检，改左班殿直，进内殿崇班，迁礼仪副使。
明镐在河东，奏岊为麟府路驻泊都监，累迁洛苑使”，
前后数中流矢，创发臂间卒。